L 295/60 Az Európai Unió Hivatalos Lapja 2014.10.11. A BIZOTTSÁG VÉGREHAJTÁSI HATÁROZATA (2014. október 9. ) a 2003/467/EK határozat Lengyelország egyes régióinak hivatalosan enzootikus szarvasmarha- leukosistól mentesnek nyilvánítása tekintetében történő módosításáról (az értesítés a C(2014) 7141. számú dokumentummal történt) (EGT-vonatkozású szöveg) (2014/708/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre () és különösen annak D. melléklete I. fejezetének E. szakaszára, mivel: (1) — A 64/432/EGK irányelv a szarvasmarhák és sertések Unión belüli kereskedelmére vonatkozik. Meghatározza az ahhoz szükséges feltételeket, hogy egy tagállamot vagy annak egy régióját a szarvasmarha-állományokat illetően hivatalosan enzootikus szarvasmarha-leukózistól mentesnek lehessen nyilvánítani. (2) — A 2003/467/EK bizottsági határozat () III. melléklete tartalmazza az enzootikus szarvasmarha-leukosistól hivata- losan mentesnek nyilvánított tagállamok és régiók listáját. (3) — Lengyelország olyan dokumentumokat nyújtott be a Bizottsághoz, amelyek alapján megállapítható, hogy a nyugat-pomerániai vajdaságban 12 közigazgatási régió (powiat) esetében teljesülnek azok a feltételek, amelyek alapján a 64/432/EGK irányelvnek megfelelően hivatalosan a szarvasmarhák enzootikus leukózisától mentesnek nyilváníthatók. (4 — A Lengyelország által benyújtott dokumentáció értékelését követően az érintett régiókat hivatalosan a szarvas- marhák enzootikus leukózisától mentesnek kell nyilvánítani. (5) — A 2003/467/EK határozat III. mellékletét ezért ennek megfelelően módosítani kell. (6) — Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével, ELFOGADTA EZT A HATÁROZATOT: 1. cikk A 2003/467/EK határozat III. melléklete e határozat mellékletének megfelelően módosul. 2. cikk Ennek a határozatnak a tagállamok a címzettjei. Kelt Brüsszelben, 2014. október 9-én. a Bizottság részéről Tonio BORG a Bizottság tagja () HL121., 1964.7.29., 1977/64. o. () A Bizottság 2003. június 23-i 2003/467/EK határozata egyes tagállamok, vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusa megállapításáról (HLL 156., 2003.6.25., 74. 0.).